Diari Oficial de la Generalitat Valenciana


Sumari del DOGV 7404, del 17-11-2014 (2014/10654)

ACORD de 14 de novembre de 2014, del Consell, pel qual es corregix un error en l’Acord d’11 de juliol de 2014, del Consell, de declaració d’ocupació urgent dels béns i drets subjectes a l’expedient d’expropiació forçosa, de la Diputació Provincial de València, instruït per a l’execució del projecte de «Condicionament de traçat en la CV-555. Tram des de la intersecció amb la CV-560 fins a Sellent (Az-339)».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7404

Data del DOGV
:   17-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10306


Data del document
:   14-11-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Acord

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua

ACORD de 14 de novembre de 2014, del Consell, pel qual es corregix un error en l’Acord d’11 de juliol de 2014, del Consell, de declaració d’ocupació urgent dels béns i drets subjectes a l’expedient d’expropiació forçosa, de la Diputació Provincial de València, instruït per a l’execució del projecte de «Condicionament de traçat en la CV-555. Tram des de la intersecció amb la CV-560 fins a Sellent (Az-339)». [2014/10501]  
El Consell, en la reunió del dia 14 de novembre de 2014, va adoptar l'acord següent:  
  
Antecedents  
  
Primer. En el Diari Oficial de la Comunitat Valenciana (DOCV) núm. 7316, de 14 de juliol de 2014, va ser publicat l'Acord d'11 de juliol de 2014, del Consell, pel qual es va declarar l'ocupació urgent dels béns i drets subjectes a l'expedient d'expropiació forçosa, de la Diputació Provincial de València, instruït per a l'execució del projecte de «Condicionament de traçat en la CV-555. Tram des de la intersecció amb la CV-560 fins a Sellent (Az-339)».  
Contra l'acord, les interessades Elena Teresa Crespo Alandes i María Dolores Crespo Alandes van interposar, en data 29 de juliol de 2014, recurs potestatiu de reposició.  
  
Segon. En l'escrit del recurs es fa constar que en la relació dels béns i drets aprovada hi ha un error en la propietat de la finca núm. 18, polígon 2, parcel·la 167, del terme municipal de Sellent, atés que figura com a propietària María Dolores Crespo Alandes, i ha de figurar, en el seu lloc, Elena Teresa Crespo Alandes. Així mateix, les interessades van adjuntar un escrit d'Elena Teresa Crespo Alandes presentat davant de la Diputació Provincial de València, en data 16 de juny de 2014, sol·licitant la correcció de l'error en què s'havia incorregut en la relació definitiva dels béns i drets afectats per l'expropiació forçosa, pels mateixos motius al·ludits.  
  
Tercer. Complint el que disposa l'article 112 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC), la Direcció General d'Administració Local, de la Conselleria de Presidència i Agricultura, Pesca, Alimentació i Aigua, va traslladar el referit recurs de reposició a la Diputació Provincial de València en data 13 d'agost de 2014.  
Així mateix, atenent al motiu d'impugnació esgrimit, i atés que la possible resolució que poguera recaure només podria afectar un determinat bé, i, per tant, no portaria cap conseqüència a altres interessats diferents de les recurrents, no es va traslladar el recurs als restants interessats en la declaració d'ocupació urgent.  
  
Quart. En data 19 de setembre de 2014 va tindre entrada en el Registre General de la Conselleria de Presidència i Agricultura, Pesca, Alimentació i Aigua la certificació del Decret núm. 6709, de 5 de setembre de 2014, del diputat delegat de l'Àrea de Carreteres de la Diputació Provincial de València, de rectificació del Decret núm. 3175 del mateix diputat, de 8 de maig de 2014, referent a la titularitat de la finca núm. 18, polígon 2, parcel·la 167, del terme municipal de Sellent, on figura ara com a propietària Elena Teresa Crespo Alandes.  
  
  
Fonaments jurídics  
  
Primer. L'acord del Consell impugnat es deriva del procediment expropiatori d'urgència, previst en l'article 52 de la Llei de 16 de desembre de 1954, d'Expropiació Forçosa (LEF), i en l'article 56 del Reglament d'Expropiació Forçosa de 26 d'abril de 1957 (REF), i la seua adopció té caràcter excepcional; açò és, de conformitat amb les sentències del Tribunal Suprem de 18 de maig de 2002 i 25 d'abril de 2003, l'excepcionalitat per a declarar l'ocupació urgent deriva de la necessitat d'executar immediatament unes obres que no permeten emprar el procediment expropiatori comú o ordinari, la diferència del qual amb este és que siga possible l'ocupació dels terrenys abans de tramitar l'expedient administratiu de preu just. D'esta manera, i de conformitat amb el que establix l'article 52, apartats 3, 4 i 7, de la LEF, efectuada l'ocupació de les finques, es tramitarà l'expedient d'expropiació en les seues fases de preu just i pagament.  
  
Segons la jurisprudència del Tribunal Suprem plasmada en les sentències de 4 de juny, 13 d'octubre i 30 de novembre de 2004, entre d'altres, que es referixen a les de 18 de maig de 2002 i 25 d'abril de 2003, «per a declarar l'ocupació urgent dels béns afectats per l'expropiació és necessari que concórreguen circumstàncies excepcionals que exigisquen acudir a este procediment, i que l'acord en què es declara esta urgència estiga degudament motivat amb l'exposició de les indicades circumstàncies que ho justifiquen».  
Aplicant la doctrina judicial exposada al supòsit que ens ocupa, cal concloure que l'acord impugnat es troba degudament motivat, segons es desprén del seu antecedent de fet quint, i les interessades no han presentat cap al·legació referida a la nul·litat de ple dret d'este acord del Consell, per no existir o resultar infundades les raons d'ocupació urgent declarades i publicades en el DOCV núm. 7316, de 14 de juliol de 2014.  
  
  
Segon. D'un altre costat, del contingut del recurs, i de les al·legacions que ha formulat l'entitat expropiant que ha comparegut en el tràmit d'audiència, es conclou que la impugnació que efectuen les recurrents contra la declaració d'ocupació urgent es basa en un únic motiu impugnatori, consistent en l'existència d'un error en la relació definitiva dels béns i drets afectats per l'expedient expropiatori; en concret, que la propietària titular de la finca 18, polígon 2, parcel·la 167, del terme municipal de Sellent, no és la María Dolores Crespo Alandes, sinó Elena Teresa Crespo Alandes.  
  
Tercer. L'article 110.2 de la LRJPAC establix que l'error en la qualificació del recurs per part del recurrent no serà obstacle per a la seua tramitació, sempre que es deduïsca el seu verdader caràcter. Per això, tenint en compte que les recurrents no ataquen ni la declaració d'ocupació urgent acordada pel Consell, ni tampoc els motius pels quals esta s'adopta, i que la seua pretensió es restringix al fet que es modifique la titularitat d'un dels béns subjecte a expropiació, pertoca, en este cas, interpretar que el que realment pretenen les interessades no és impugnar la declaració d'ocupació urgent, sinó instar la correcció de l'error advertit.  
L'al·legació de les recurrents constituïx, així, una qüestió resolta per la corporació expropiant per la via de l'article 105.2 de la LRJPAC, com ha quedat acreditat en l'antecedent quart.  
Respecte d'això, resulta evident que, en la relació dels béns i drets que apareix com a annex a la declaració d'urgència, hi ha un error, en què va incórrer l'originari Decret núm. 3175, de 8 de maig de 2014, del diputat delegat de l'Àrea de Carreteres de la Diputació Provincial de València, consistent a atribuir la titularitat de la finca núm. 18 a María Dolores Crespo Alandes, quan esta atribució de titularitat havia d'efectuar-se a la recurrent Elena Teresa Crespo Alandes, error que ja ha sigut objecte de correcció per la Diputació Provincial de València, per mitjà del Decret núm. 6709, de 5 de setembre de 2014, del diputat delegat de l'Àrea de Carreteres de la Diputació Provincial de València. No obstant això, l'esmentat error ha de ser objecte de correcció en l'Acord adoptat pel Consell l'11 de juliol de 2014, per un elemental principi de congruència.  
Per tot allò que s'ha exposat, i a proposta del conseller de Presidència i Agricultura, Pesca, Alimentació i Aigua, el Consell  
  
  
ACORDA  
  
Rectificar, a instàncies d'Elena Teresa Crespo Alandes i María Dolores Crespo Alandes, l'error en què va incórrer l'Acord d'11 de juliol de 2014, del Consell, pel qual es va declarar l'ocupació urgent dels béns i drets subjectes a l'expedient d'expropiació forçosa, de la Diputació Provincial de València, instruït per a l'execució del projecte de «Condicionament de traçat en la CV-555. Tram des de la intersecció amb la CV-560 fins a Sellent (Az-339)», com a conseqüència de l'error patit per la corporació expropiant, en la titularitat de la finca núm. 18, polígon 2, parcel·la 167, del terme municipal de Sellent, error rectificat per mitjà del Decret núm. 6709, de 5 de setembre de 2014, del diputat delegat de l'Àrea de Carreteres de la Diputació Provincial de València.  
  
  
Així doncs, en l'Acord d'11 de juliol de 2014, del Consell, on diu:  
  
«FINCA: 18  
CULTIU: TARONGERS  
POLÍGON: 2 PARCEL·LA: 167  
TERME MUNICIPAL: SELLENT  
PROPIETÀRIA: MARÍA DOLORES CRESPO ALANDES  
DOMICILI: PASSEIG, NÚM. 2 - 46139 CARCAIXENT  
SUPERFÍCIE AFECTADA: EXPROPIABLE 45 m²»;  
  
Ha de dir:  
  
«FINCA: 18  
CULTIU: TARONGERS  
POLÍGON: 2 PARCEL·LA: 167  
TERME MUNICIPAL: SELLENT  
PROPIETÀRIA: ELENA TERESA CRESPO ALANDES  
DOMICILI: SAN ANTONIO, NÚM. 1-9a - 46928 CARCAIXENT  
SUPERFÍCIE AFECTADA: EXPROPIABLE 45 m²».  
  
València, 14 de novembre de 2014  
  
El conseller secretari del Consell,  
JOSÉ CÍSCAR BOLUFER